Jelen je ekolog. Skrbi ga, ker ljudje tako grdo delajo z okoljem. Povsod ležijo smeti in jelen je odločen, da bo to spremenil. Odpravi se v mesto, kjer seveda spozna, da stvari sploh niso rožnate. Spozna Matica, ki mu je dolgčas in iz zabave onesnažuje okolje.
Zaradi vztrajnosti, ljubezni do narave in ob pomoči otrok pa jelenu uspe: ob naši pomoči Matic spozna, kaj pomeni, če si pravi junak ...

Zabavna animacijska predstava, ki na slikovit način vzpodbuja ljubezen do okolja in v kateri skupaj spoznamo, kako pomembno je razvrščati odpadke, saj lahko s tem rešimo življenje marsikateremu drevesu, živali in človeku.